NARIADENIE KOMISIE (ES) č. 1896/2004
z 29. októbra 2004,
ktorým sa mení a dopĺňa nariadenie (ES) č. 1499/2004 o určitých mimoriadnych opatreniach na podporu trhu v sektore vajec v Belgicku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami (1), najmä na jeho článok 14,
keďže:
(1)
Z dôvodu vypuknutia vtáčej chrípky v Belgicku prijali belgické úrady opatrenia na podporu trhu vzťahujúce sa na násadové vajcia. Nariadením Komisie (ES) č. 1499/2004 (2) boli tieto opatrenia zaradené medzi mimoriadne opatrenia na podporu trhu v zmysle článku 14 nariadenia (EHS) č. 2771/75.
(2)
Článok 1 ods. 1 nariadenia (ES) č. 1499/2004 stanovuje obdobie, počas ktorého sa malo uskutočniť spracovanie násadových vajec oprávnených na získanie podpory. Z dôkladnejšieho preskúmania situácie v apríli a máji 2003 vyplynulo, že z veterinárnych a zdravotných dôvodov nie je možné toto obdobie dodržať. Je preto potrebné predĺžiť ho.
(3)
Opatrenia uvedené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
V článku 1 ods. 1 nariadenia (ES) č. 1499/2004 sa dátum 5. mája 2003 nahrádza dátumom 13. júna 2003.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 29. októbra 2004